# Ohjelamatukijärjestön kokous 17.1.2022

puheenjohtajat Janne Ronkainen SASK ja Eeva Ervamaa Plan

sihteeri Outi Hannula Fingo

Osallistujat:

1. Janne Ronkainen, SASK
2. Eeva Ervamaa, Plan
3. Outi Hannula, Fingo
4. Saara Vuorensola-Barnes, CMI
5. Teemu Sokka, Reilu kauppa ry.
6. Anne Tarvainen, WWF
7. Kim Remitz. KIOS
8. Tupuna Mäntysaari, Pelastakaa Lapset
9. Anne Haaranen, Pelastakaa Lapset
10. Anja Malm, Vammaiskumppanuus
11. Marjo Heinonen, Abilis-säätiö
12. Robert salin, solidaarisuus
13. Raija Hurskainen, Suomen Lähetysseura
14. Auli Starck, Taksvärkki
15. Kaarina Nieminen, Kirkon Ulkomaanapu
16. Hanna Matinpuro Siemenpuu-säätiö
17. Leena Kumpulainen, Suomen Pakolaisapu
18. Anni (Anna-Leena) Räsänen, Punainen Risti
19. Juha Vauhkonen, SASK
20. Tarja Rauanheimo, SASK
21. Outi Perähuhta, Suomen Pakolaisapu
22. Jussi Laurikainen, World Vision
23. Maikki Kuittinen, Fida
24. Juha Virtanen, Suomen YMCA liitto
25. Milla Mäkinen, Suomen YMCA liitto
26. Anu Kurvinen, Vikes
27. Elina Korhonen, Väestöliitto
28. Laura Lipsanen Väestöliitto
29. Ilkka Kantola Diakonissalaitos
30. Eija-Riitta Kinnunen Diakonissalaitos

**1.Tervetuloa**

Puheenjohtaja kiitti syksyn puheenjohtajia (Pelastakaa Lapset ja CMI)

Keväällä 2022 puheenjohtajina toimivat Plan Suomi ja SASK, Janne Ronkainen SASK ja Eeva Ervamaa Plan esittäytyivät.

Toivotettiin uudet ohjelmatukijärjestöt tervetulleiksi.

Neljä uutta ohjelmatukijärjestöä esittäytyvät:

**Helsingin diakonissalaitos:** kehitysyhteistyötä Itä-Afrikassa ja työtä Itä-Euroopassa. Paikalla Ilkka Kantola sekä Eija-Riitta Kinnunen, joka vetää ohjelmaa. Ohjelman teemoina elinkeinot ja osaamisen vahvistaminen, sovinnon työ, vahva ja resilienssi kansalaisyhteiskunta.

**Suomen YMCA liitto:** Paikalla Juha Virtanen sekä Milla Mäkinen vastaa operatiivisesti kokonaisuudesta. Maailmanlaajuinen nuorisojärjestö 120 maassa (177 v), minkä pohjalle kehitysohjelma on rakentunut, teemoina nuorten toimeentulo ja rauhankysymykset (eritoten nuoret, rauha ja turvallisuus),

**Viestintä ja kehitys -säätiö Vikes:** uusi tj Anu Karvinen, 2005 perustettu säätiö, joka toimii sananvapausasioissa, tukee media-alan järjestöjä maailmalla, toimintaa myös Suomessa. Ohjelmamaina Nepal, Myanmar, Tansania ja Somalia sekä alueellisesti kokonaisuus Keski-Amerikassa. Tällä ohjelmakaudella moniäänisyys fokuksena esim. naistoimittajat, vammaiset toimittajat.

**Väestöliitto**: paikalla Elina Korhonen sekä Laura Lipsanen. kv-yksikkö jossa ollut jo pitkään vaikuttamista, globaalikasvatusta ja kehitysyhteistyöhankkeita. Seksuaalioikeudet teemana, kumppaneita Tadzhikistan, Afganistan, Nepal, Malawi, sukupuoli- ja seksuaalivähemmistöjen oikeuksia Sambiassa, Zimbabwessa ja Etelä-Afrikassa. Ohjelmassa keskiössä haavoittuvimmassa asemissa olevien seksuaalioikeudet. Sensitiivisiä asioita, vahvat kansalliset toimijat kumppaneina. Aktiivinen 1325-verkostossa (pj).

1. **Historiakatsaus OT järjestöjen yhteistyöhön**

Katsaus historiaan pohjaksi tulevan toiminnan suunnitteluun tässä tilanteessa, kun tulee myös uusia järjestöjä mukaan ohjelmatukiverkostoon. Verkoston toiminta käynnistyi, kun ulkoministeriön kanssa alettiin solmia kumppanuussopimuksia, noin 15 vuotta sitten. Ns. pääryhmän agendalla on ollut kumppanuuden periaatteiden laatiminen yhteistyössä ministeriön kanssa. Ajassa noussut erilaisia kysymyksiä agendalle: yhteinen logframe-kouluttautuminen, laatutyö ja mittaaminen (kehitelty yhdessä ja vaikutettu ministeriöön), viestintään liittyviä kysymyksiä (saako sitä tehdä ot-rahoituksella, ja rajanveto viestinnän ja varainhankinnan välillä, nytkyisin enemminkin ohjelmatukijärjestöjen yhteinen viestintä julkisen keskustelun herättämiseksi), sekä hallinnollisia kysymyksiä kuten omarahoituskysymykset ja instrumentin kehittäminen.

Verkosto on **organisoitunut kiertävän puheenjohtajuuden** ja Kepa/Fingon sihteeri- ja viestintäpalvelujen pohjalle. Temaattisissa asioissa käytetään **työryhmiä**: Laatu ja vaikuttavuustyöryhmä toimii säännöllisesti, tarvittaessa viestinnän ja hallinnon työryhmät, jotka tosin eivät ole kokoontuneet viime vuosina. Verkostossa on keskusteleva, joustava toimintatapa, tartuttu ajassa nousseisiin tarpeisiin. Myös järjestöjen määrä on kasvanut muutamaan otteeseen.

Järjestöjen keskeinen yhteistyö ollut hyvää mutta keskustelu suhteessa ministeriöön on mennyt alaspäin viime vuosina: yhä teknisemmäksi ja virkamiestaso laskenut. Alkuun ministeriön kanssa puhuttiin enemmän poliittisesta tavoitteenasetannasta ministerin kabinetin ja avs-tason kanssa. Tämä on mennyt teknisluontoisemmaksi, ja tässä meillä kehittämisen varaa. Yksi dialogin muoto on ollut **kumppanuusfoorumi** noin 1-2 kertaa vuodessa, jonne on yritetty sinne saada sisällöllisempää ja (kehitys)poliittisempaa kansalaisyhteiskunnan rooliin liittyvää keskustelua. Yksi hyvä dialogi toteutui muutama vuosi sitten tilaisuudessa, jossa järjestöjen lisäksi oli mukana runsaasti maadeskejä ja lähetystöjen ihmisiä puhumassa kansalaisyhteiskunnan kyseisessä tuossa maassa. Keskustelu oli hyvää, yhteistyö koettiin innostavaksi, mutta tässä sessiossa ministeriön johtoa ei saatu paikalle. Todettiin että UM käy paljon kehityspoliittista keskustelua, mutta vähemmälle painoarvolle on jäänyt järjestöjen ja muun kansalaisyhteiskunnan rooli sen jalkautuksessa. UM:ssä on paljon prosesseja joihin järjestöjen ääni olisi hyvä saada mukaan.

Ohjelmatukiverkosto on tehnyt muutamia **vaikuttamis- ja viestintäkampanjoita**, vaikutettu kansanedustajiin mm. eduskuntavaalien alla ja 2015 leikkausten aikaan**. Kehityspoliittisessa toimikunnassa** on ollut ot-järjestöjen edustaja joillakin kausilla (lisäksi joitakin ot-järjestöjä suoraan nimettynä), ja näitä asioita on käsitelty myös verkoston foorumilla. KPT-edustuksen saaminen oli yksi verkoston saavutuksista, ja muutenkin järjestöjen yhteistyö KPT:ssä on nyt koordinoidumpaa ja KPT:ssä tuntuu olevan hyvä tavoite osallistaa järjestöjä. UM:n puolella

1. **Keskustelu: mitä toivomme OT järjestöjen yhteistyöltä jatkossa**

Jatkon kannalta todettiin, että puheenjohtajuuden kierto (kaksi järjestöä kerrallaan, vaihto 6 kk välein, Fingolla tukirooli sihteeri & tiedonhallinta, sähköpostilista, Teams) on toiminut hyvin. Pj-järjestöt ovat vastanneet myös työryhmien puheenjohtajuudesta, missä ajoittain on ollut haasteita tiedon siirtymisen suhteen työryhmissä, jotka ovat kokoontuneet vain harvoin (LaVassa toimii; Fingon tuki siinä).

Aiempia yhteistyön sisältöjä, kuten teknisluonteisempi, hallinnollinen työ UM kanssa, temaattinen yhteistyö, edunvalvonta, työkalujen kehittäminen, alatyöryhmät  (LaVa, viestintä, hallinto) pidettiin myös hyvinä. Samoin kuin sitä, että voimme nostaa ajassa esille tulevia kysymyksiä joustavasti agendallemme. Vaikka poliittisempi keskustelu ministeriön kanssa on tärkeää, useat järjestöt korostivat sitä, että myös tekninen puoli on olut hyödyllistä – ministeriöltä saatuja ohjeita on pureskeltu yhdessä, lähetetty yhteisiä kommentteja. UM:n vaatimukset ovat menneet yhä teknisemmäksi ja hallinnollinen työ on lisääntynyt, ja näiden yhdessä keskustelu on ollut tärkeää kun deskit saattavat antaa vähän erilaisia ohjeistuksia. Myös uusille ot-järjestöille tämä olisi hyödyllistä. On tullut selväksi, että hakukierrosten osalta ministeriö ei halua keskustelutilaisuuksia.

Poliittisempi taso on tärkeä: mitä on kehitysyhteistyö tulevaisuudessa. Eduskuntavaalit tulossa ja syytä vaikuttaa puolueisiin jo nyt. Aamukahvitilaisuudet, joita ministeriö on nyt alkanut nyt järjestää, ovat hyviä (erityisesti mainittiin riskienhallintaa käsitellyt tilaisuus syksyllä). Vaikuttaa siltä että kumppanuusfoorumit olleet ministeriön kannalta hankalampia ja riittävän poliittisen tason löytäminen niille vaikeaa. Yhtenä hyvänä kevyempänä mutta sisällöllisesti tärkeänä dialogin paikkana mainittiin Myanmar-tilaisuus, jossa oli mukana väkeä ministeriöstä, lähetystöistä ja järjestöistä. Tärkeää olisi kuitenkin säilyttää myös yleisluontoisempi, laajempi foorumi kahvitaukoineen, jossa on mahdollisuus vapaamuotoisempaan verkostoitumiseen kahvitauoilla. Frekvenssi voisi olla yksi foorumi vuodessa jos samaan aikaan tehdään teknisemmistä asioista aamukahveja ja muita tilaisuuksista.

Keskustelussa esiin nousseita teemoja jatkokeskusteluja varten olivat turvallisuuskysymykset, temaattinen yhteistyö ja vaikuttavuuskeskustelu, ot-päätöksen maininta hauraista valtioista ja niistä tehtävät toimintaedellytysten selvitykset ja allokoimattoman määrärahan käyttö. Esitettiin kysymys siitä, missä mennään muun kv-rahoituksen kansallisen osuuden kohdalla (vrt. UM:n myöntämä tuki EU-hankkeiden omarahoitukseen), asiasta keskusteltiin reilu vuosi sitten. Fingo lupasi selvittää.

Uudet puheenjohtajat eivät ole vielä esittäytyneet ministeriön suuntaan, ja ottavat esiin nostamiamme kysymyksiä esiin sinne suuntaan.

Puheenjohtaja summasi käytyä keskustelua:

* puheenjohtajakierto toimii, jatketaan sitä
* nostettu useita teemoja agendalle, myös teknisten asioiden jakaminen tärkeää (voidaan palastella pienemmäksi ja järjestää pienemmille ryhmille tilaisuuksia); puheenjohtajat tekevät tästä ehdotuksen
* toive on poliittisen keskustelun vahvistaminen & aamukahvien jatkaminen, viedään viestinä ministeriöön
1. **Kevään yhteiset tapahtumat**

Puheenjohtajat ovat yhteydessä ministeriöön UM:n aiemmin ilmoittamisen tapaamisten suhteet (avs-lounas luultavasti peruuntuu/siirtyy). Vuosineuvottelut tulossa maaliskuun alussa. Foorumia ja aamukahvitilaisuuksia on ehdotettu, mutta uudessa tilanteessa varmasti kannattaa katsoa kokonaisuutena uudelleen -> puheenjohtajat laativat yhdessä ministeriön kanssa uuden yhteisen aikataulun, jotta keskusteluyhteys säilyy aktiivisena.

Ohjelmatukijärjestöverkoston kesken sähköpostilista on hyvä erilaisten asioiden esiin nostamisessa ja tiedotuksessa.

Toivottiin lisätietoa ja keskusteluja vammaisinkluusion ohjeistukseen ja ohjelmatuen ohjeistukseen, joita on kerrottu päivitettävän 2022 alussa. Vammaisinkluusion ohjeistus ole kovin kattava (esim. mitä kuluja siihen voi laskea, missä menee vammaisinkluusion ja läpileikkaavuuden ero), tätä ehkä nyt pohtivat UM:ssä - ja toivottavasti kysyvät myös järjestöiltä.

1. Muut asiat

Muita asioita ei ollut. Puheenjohtajat kiittivät kaikkia osallistujia.